किकस्टार्ट टोटनहम एकेडेमी खुला ट्रायल
बेङलरुको किकस्टार्ट टोटनहम खुला ट्रायल आइतबार सम्पन्न भएको छ । श्री भगवती क्लब टोखाको पहलमा दुई दिनसम्म सञ्चालन भएको छनोटमा कुल ३५ सयभन्दा धेरै खेलाडीहरू सहभागी थिए ।
काठमाडौँ — बेङलरुको किकस्टार्ट टोटनहम खुला ट्रायल आइतबार सम्पन्न भएको छ । श्री भगवती क्लब टोखाको पहलमा दुई दिनसम्म सञ्चालन भएको छनोटमा कुल ३५ सयभन्दा धेरै खेलाडीहरू सहभागी थिए ।छनोटको पहिलो दिन १८ सय र दोस्रो दिन १७ सयभन्दा धेरै खेलाडीहरू सहभागी भएका हुन् । च्यासलस्थित एन्फा फुटबल मैदानमा भएको छनोटको पहिलो दिन शनिबार यू–११, यू–१३, यू–१५ र यू–१६ गरी चार उमेर समूह तथा दोस्रो दिन आइतबार यू–१७, यू–१८, यू–१९ र यू–२१ गरी चार उमेर समूहमा छनोट भएका थिए । छनोटबाट एक दर्जनभन्दा धेरै खेलाडी टोटनहमको क्षेत्रीय एकेडेमी किकस्टार्टमा प्रशिक्षणको पहिलो चरणका निम्ति छानिएका छन् ।छनोट भएका टोटनहमको क्षेत्रीय एकेडेमी किकस्टार्टसँग तालिम लिने अवसर पाउनेछन् । उनीहरूलाई क्षेत्रीय एकेडेमीबाट टोटनहमका उच्चस्तरका खेलाडीसँग प्रशिक्षण गर्ने अवसरसमेत पाउने आयोजकले जानकारी दिए ।